Pada tahun 1856,
seorang ahli sains bernama Eunice Foote
menjalankan eksperimen.
Dia mengisi satu tiub dengan udara biasa dan satu lagi dengan karbon dioksida,
pasangkan termometer, dan letakkan di bawah matahari.
Dia perhatikan tiub karbon dioksida
lebih panas dan panas lebih lama.
Dia menerbitkan keputusan,
memaklumkan bahawa "Atmosfera gas itu
akan membuatkan suhu bumi tinggi."
Tiga tahun kemudian, Edwin Drake menemukan minyak
di Pennsylvania Barat.
Seratus tahun selepas telaga minyak itu,
industri minyak Amerika meraikan ulang tahunnya.
Mereka menjemput ahli fizik Edward Teller,
salah seorang pencipta bom atom,
untuk berucap tentang masa depan tenaga.
"Kita perlu cari bekalan bahan api tambahan," katanya kepada penonton.
"Ini kerana karbon tambahan dibebaskan bahan api fosil
menyebabkan kesan rumah hijau."
Dia percaya sudah cukup untuk
mencairkan litupan ais dan menenggelamkan New York.
Menjelang tahun 1965, ahli sains sudah cukup yakin
untuk beri amaran kepada Presiden Amerika, Lyndon B. Johnson.
Sedekad kemudian, ahli sains Exxon
membuat ramalan menggerunkan.
Menjelang tahun 1988, ia jadi berita utama.
Sejak itu,
kita terus melepaskan karbon dioksida ke atmosfera
pada kadar membimbangkan.
Ekonomi dunia kita hari ini
bergantung kepada bahan api untuk kebanyakan tenaga.
Satu pertiga adalah minyak.
Ia sangat ironi kerana bahan-bahan
yang membantu kita capai tahap perkembangan hari ini
adalah bahan yang membahayakan masa depan peradaban.
Kerajaan mula bersetuju bahawa
kita tak boleh biarkan dunia memanas lebih daripada 1.5 darjah celsius
Kita akan melepasinya menjelang tahun 2030.
Jadi, mengapa begitu sukar untuk menghentikannya?
Kita sempat selamatkannya?
Negara-negara perindustrian sangat bergantung kepada minyak.
Ia menambah kebebasan baharu dalam hidup.
Stok minyak yang tak ternilai di pulau eksotik ini.
Kekayaan mereka telah mengubah kehidupan sebelum ini di Arab.
Kerajaan Nigeria lebih mencintai minyak berbanding nyawa rakyat.
Peningkatan jumlah karbon dioksida membelenggu kita.
Jika manusia terus merosakkan persekitarannya,
Bumi juga boleh menjadi tandus.
PENGAKHIRAN MINYAK
Kisah minyak ialah kisah pertembungan geopolitik,
kemajuan teknologi dan persaingan sengit.
Kisah minyak ialah kisah ketidaksamaan.
Ia kisah dominasi.
Di Nigeria tanah kelahiran saya,
sewaktu beberapa tahun
sebelum tamat pemerintahan kolonial British.
Pada masa itu, ia merupakan ekonomi pertanian.
Kapas dari utara,
koko dari barat dan getah dari barat laut.
Di kawasan Nnimmo membesar, menangkap ikan.
Delta Niger ialah kawasan
pertembungan air, caruk, arus, sungai, muara
yang merupakan tempat pembiakan ikan di Teluk Guinea.
Ia sangat subur, nelayan boleh tinggalkan perangkap ketika air pasang
dan ambil ketika air surut. Pada waktu malam pula…
Kanak-kanak duduk di bawah cahaya bulan dan orang tua bercerita.
Mereka tak tahu mereka duduk di salah satu kawasan terkaya minyak di Bumi.
Sehingga British beri permit eksklusif meneroka minyak kepada Shell dan BP.
Mereka menemukan emas hitam pada tahun 1956.
Orang Nigeria sangat berharap penemuan minyak dalam komuniti
akan membawa perubahan positif dalam kesejahteraan ekonomi,
tahap kesihatan rakyat, pekerjaan dan segalanya.
Beberapa tahun kemudian, Nigeria memperolehi kemerdekaan.
Masa depan nampak cerah.
Lagipun, bahan api fosil telah mengubah negara lain.
Negara paling kaya di dunia pernah lebih miskin.
Jumlah kerja yang seseorang boleh buat
adalah kerja yang boleh dibuat dengan tangan,
mungkin dibantu oleh kuda atau keldai.
Arang ialah penemuan pertama yang mengubah semua itu.
Organisme purba di lautan dan paya
telah menyerap kuasa matahari.
Fosilnya termampat selama berjuta tahun menjadi arang.
Beberapa batu ke bawah atau lebih, ia menjadi gas asli dan minyak mentah.
Arang terbakar, kapsul masa tenaga matahari ini,
membantu Britain menjadi negara perindustrian pertama
dan empayar paling berkuasa
yang pernah disaksikan dunia.
Kemudian minyak muncul.
Ia memulakan letusan.
Satu penemuan di mana gasolin,
yang merupakan bahan buangan ketika minyak ditapis,
ialah bahan api yang sangat bagus untuk kereta.
Minyak ialah sumber tenaga,
sumber tenaga berbentuk cecair yang boleh digunakan.
Sejak dahulu, ia sangat penting kepada Tentera Laut British
yang mahu akses kepada minyak terkawal British.
Ia bermula sebagai sindiket pelabur swasta,
yang membuat perjalanan dan pengembaraan
mencari minyak di kaki bukit
Gunung Zagros di Parsi.
Itu permulaan Syarikat Minyak Anglo-Parsi.
Ia dinamakan semula sebagai British Petroleum.
Tepat pada masanya.
Perang Dunia Pertama bermula dengan tentera berkuda dan orang berkuda.
Ia berakhir dengan kapal terbang,
kereta kebal dan trak.
Apabila tentera bersekutu gunakan minyak dan bukan arang,
kapal itu pergi lebih jauh sebelum isian semula.
JERMAN MENYERAH KALAH
Minyak menggerakkan dunia.
Orang menemukan kebebasan baharu,
memandu dan terbang ke seluruh tempat.
Ia membebaskan berjuta orang daripada kemiskinan.
Minyak mencipta dunia moden.
Talian paip dibina, jalan dibina,
stesen minyak dan kilang penapisan minyak dibina.
Semua orang mahukan pelaburan minyak dan gas.
Namun untungnya berat sebelah.
Lautan minyak mentah di bawah padang pasir Parsi
membawa kepada letusan minyak di Timur Tengah.
Iran mendapat sedikit keuntungan daripada minyak mereka sendiri,
sementara pihak British mengaut selebihnya.
Mereka tidak lagi bersetuju dengan urus niaga itu.
Nasionalis Iran yang lama menyimpan amarah telah meluahkan niat
untuk merampas industri minyak dan mengekspropriasi syarikat British.
Jadi pada tahun 1953,
Britain dan Amerika Syarikat menjalankan rampasan kuasa,
menggulingkan pemimpin Iran secara demokratik untuk menaikkan Shah.
Mereka merasakan dia lebih mudah dalam berunding
untuk mempunyai hubungan yang baik dengan Barat.
Begitulah caranya Lord Browne yang muda berada di sana.
Sewaktu kanak-kanak, saya membesar di Iran
semasa ayah saya bekerja dalam industri minyak.
Ketika berumur 18 tahun,
dia mula bekerja untuk BP.
Saya sertai industri minyak
kerana percaya ia boleh selesaikan masalah yang tiada siapa pernah selesaikan.
Bagaimana minyak boleh digunakan untuk pergi lebih jauh?
Pada masa itu,
BP adalah salah satu daripada tujuh syarikat dari tiga negara
yang mengawal 85 peratus daripada simpanan minyak dunia.
Di Nigeria,
mereka segera sedar bahawa minyak
tidak bawa kemakmuran untuk semua orang.
Di bawah pemerintahan kolonial,
British menjadikan berbilang negeri satu tanah jajahan.
Selepas kemerdekaan, kawasan asal Nnimmo
mengumumkan ia mahu berpisah.
Sebagai kanak-kanak, saya tak faham
apa harga perpisahan itu.
Perkara paling mengujakan bagi saya
adalah ada negara baharu bernama Biafra.
Namun tanah jajahan ini meliputi keseluruhan Delta Niger
dan simpanan minyaknya.
Apabila kerajaan Nigeria isytihar perang,
British memberi sokongan.
Kampung saya jadi medan tempur.
Kerajaan menyekat kawasan ini.
Dianggarkan lebih sejuta orang awam
mati akibat kebuluran.
Kadangkala saya masih terdengar suara
orang minta bantuan, menangis untuk makanan.
Ia bukan sesuatu yang boleh dilupakan.
Biafra menyerah pada tahun 1970.
Pada tahun berikutnya, Nigeria menyertai OPEC,
sebuah gabungan negara-negara pengeluar minyak
yang mahu mengawal semula sumber mereka.
Pada era 70-an, mereka menggunakan kuasa,
menaikkan harga minyak,
sesetengah negara memboikot Amerika atas sokongan ketenteraan terhadap Israel.
Tiba-tiba, ia menjadi krisis
dan politik jadi kucar-kacir.
Stesen kehabisan gasolin.
Syarikat penerbangan mengurangkan penerbangan.
Kilang terpaksa ditutup.
Pada tahun 1979, ketika Iran menggulingkan Shah
dan mengawal semula minyak mereka,
harga melambung sekali lagi.
Sementara ia menyukarkan pengguna minyak…
Ia mengarut. Anda tak tahu bila ia akan tamat.
Ia memberi faedah kepada pengeluar minyak.
Nigeria menjadi salah satu negara paling kaya di Afrika.
Namun selepas ledakan tahun 70-an,
harga minyak menjunam
dan begitu juga ekonomi Nigeria.
Kata-kata sumpahan sumber
ialah negara tak semestinya
akan lebih baik kerana mereka ada banyak sumber semula jadi.
Ia boleh menjatuhkan nilai mata wang,
menjadikan industri lain kurang bersaing.
Juga menyebabkan kemelut ekonomi dan korupsi.
Sumber bukan masalahnya.
Masalahnya ialah cara sumber itu dieksploitasi.
Ia satu cara untuk sebuah negara mendapatkan pendapatan minyak.
Persoalan lain, siapa dapat duit itu dan ke mana ia pergi.
Sebahagian besar telah diambil oleh syarikat transnasional.
Duit yang tinggal
diperolehi Syarikat Petroleum Kebangsaan Nigeria.
yang dimiliki oleh kerajaan
dan juga yang menguruskan industri minyak negara.
Jadi awak ada pengendali yang juga pengatur.
Sejak merdeka,
berbilion telah hilang.
Tahap korupsi itu
menjejaskan bukan saja ekonomi rakyat,
bahkan sistem politik.
Ada juga akibat lain.
Di Delta Niger, tumpahan minyak selama lebih 50 tahun
telah menghasilkan 27,000 batu paya minyak toksik.
Kanak-kanak berenang dalam air diliputi minyak mentah.
Jangka hayat adalah pada 41 tahun, mungkin antara yang terendah di dunia.
Nelayan tidak lagi boleh meninggalkan perangkap mereka.
Ada nelayan yang masuk ke dalam sungai
dan bekerja keras sepanjang hari namun tiada hasil.
Tiada lagi malam cahaya bulan.
Api gas yang dinyalakan oleh syarikat minyak
membakar selama 24 jam, setiap hari.
Selain itu, negara Nigeria ialah negara yang panas dan kering,
menjadikan ia lebih sensitif terhadap peningkatan suhu.
Sehingga tahun 2020, suhu purata global
meningkat lebih daripada satu darjah celsius.
Gelombang haba semakin kuat, lebih kerap dan lebih berbahaya.
Ia menyebabkan taufan melanda dengan lebih buruk.
Kebakaran liar membabitkan kawasan yang lebih besar.
Perubahan iklim tidak disebabkan pelepasan tahunan, apa dikeluarkan,
ia disebabkan oleh pelepasan terkumpul.
Jadi, negara kaya menyebabkan masalah.
Kita yang menghasilkan semua pelepasan karbon selama ini.
Namun negara-negara sedang membangun sedang menghadapi kesannya.
Ia telah memaksa berjuta orang untuk keluar dari rumah mereka.
Masa semakin suntuk, dan kita tidak pasti jika ada harapan
untuk mencari jalan keluar tanpa mengancam kemandirian manusia.
Mangsanya? Bukan planet. Ia akan bertahan.
Kita mangsanya.
Dunia melepaskan kira-kira 50 bilion tan
gas rumah hijau setahun,
mengatasi sebelumnya.
Pihak kerajaan bersetuju yang kita perlu mencapai sifar bersih
menjelang tahun 2050.
Mencapai tahap neutral karbon.
Kita menuju sifar bersih dalam peralihan…
Aspirasi mencapai sifar bersih.
Mengurangkan jumlah pelepasan.
Undang-undang bagi sifar bersih.
Nigeria telah melancarkan rangka kerja institusi
untuk mengurangkan pelepasan sebanyak 20 peratus.
Isu ini bukan seperti koronavirus,
satu vaksin untuk menangani satu virus
dan variannya.
Ini isu yang sangat luas yang perlukan banyak penyelesaian.
Ia memerlukan banyak teknologi yang masih belum dibangunkan.
Namun terdapat perubahan dramatik.
Angin dan kuasa solar kini lebih murah daripada arang
di banyak negara.
Teknologi bateri semakin baik.
Kerajaan melabur lebih banyak dalam tenaga hidro dan loji nuklear.
Kereta elektrik semakin murah setiap tahun.
Untuk kapal dan pesawat jarak jauh,
jurutera sedang mengusahakan bahan api biologi dan hidrogen cecair.
Orang juga sedang mencari penyelesaian untuk setiap bahagian pai ini.
Matlamat sekarang bukan untuk sifar pelepasan karbon.
Orang mensasarkan sifar bersih.
Mereka kata, "Kami hasilkan karbon, tapi kami akan mengimbangi."
Ia dengan memulihkan hutan, tanah basah.
Teknik di lautan.
Ia bantu menyerap lebih banyak karbon.
Atau teknologi tangkapan karbon yang masih mahal.
Itu masalah bagi banyak penyelesaian ini.
Jadi, kerajaan cuba mengimbangi perkara ini.
Lebih daripada 40 negara mempunyai harga karbon
untuk membuat bahan api fosil lebih mahal.
Sejak berdekad lalu, Amerika Syarikat beralih daripada arang
kepada gas asli, hasil peretakan.
Daripada pengimport minyak terbesar dunia, Amerika Syarikat
menjadi penghasil minyak terbesar dunia.
Loji gas asli yang dibina oleh Amerika Syarikat
adalah pelaburan utama dalam masa depan bahan api fosil.
Namun ia membantu negara mengurangkan jumlah pelepasan.
Pelepasan juga berkurang di Eropah, namun tidak bagi pelepasan global.
Melihat pelepasan meningkat kini,
semuanya berlaku di dunia sedang membangun.
Meski Amerika Syarikat dan Eropah bekerjasama selesaikan masalah itu,
ia sia-sia tanpa penglibatan negara sedang membangun,
kerana di situlah pelepasan di masa depan akan berlaku.
Tanpa usaha mengurangkan pelepasan
di dunia sedang membangun, kita akan terbakar.
Sebagai rakyat Nigeria dan Afrika,
sukar untuk melihat orang yang hidup dalam kemiskinan
dan beritahu mereka, "Kita tunggu beberapa tahun
sehingga kita jumpa penyelesaian terbaik."
Kebanyakan orang muda di Afrika
mahukan jumlah tenaga yang sama seperti orang muda di Amerika.
Mereka mahukan peluang yang sama.
Tenaga ialah bahan berharga
yang menghalang orang mencapai potensi sepenuhnya.
Walaupun Nigeria negara yang kaya bahan tenaga…
Ia negara yang mempunyai defisit akses tenaga terbesar di dunia.
Dengan rakyat sekitar 200 juta orang,
hampir separuh daripadanya tiada akses elektrik.
Bagi yang ada…
Setiap hari pada pukul sembilan pagi,
bekalan kuasa awam dimatikan di tempat saya.
Ia dihidupkan semula pada 2 petang,
dan dimatikan semula pada 8 malam.
Kebanyakan perniagaan bergantung kepada penjana kuasa diesel untuk nyalakan lampu.
Ada 800 juta orang di seluruh dunia tiada akses terhadap tenaga.
Mereka tiada tenaga mencukupi untuk menjalani kehidupan yang sempurna.
Ia bukan soal menyusahkan.
Ia perbezaan antara hidup dan mati
bagi ramai orang.
Mereka perlukan elektrik dan prasekolah untuk maju seperti kita.
Kita tahu ada cara yang lebih baik
berbanding 200-300 tahun lalu.
Anda tahu tentang anjakan,
bahawa negara sedang membangun boleh menggunakan teknologi
digunapakai negara kaya untuk jadi kaya.
Bahan boleh diperbaharui boleh majukan mereka.
Negara membangun menunjukkan sifat hipokrit
apabila meminta negara
yang tiada sumber kewangan yang banyak
untuk membuat anjakan dan peralihan daripada sesuatu yang mereka masih buat.
Katakan saya ada mak cik di Pulau Lagos,
dan dia menggunakan bas awam
dari rumah ke tempat kerja setiap hari.
Dia menyimpan duit untuk beli kereta dua pintu,
yang menggunakan diesel atau petrol.
Dia kata, "Duit tak cukup beli kereta elektrik."
Awak kata, "Naiklah bas hingga mampu beli kereta elektrik."
Itulah rupa peralihan tenaga buat masa ini di Afrika.
Sebelum beritahu dunia sedang membangun, "Jangan guna fosil, arang,"
ada kira-kira yang perlu dilakukan.
Bagi Afrika untuk membuat peralihan,
pakar kata ia memerlukan pelaburan sebanyak 70 bilion setiap tahun.
Negara membangun patut membayar hutang iklim
bagi eksploitasi yang dilakukan sejak bertahun-tahun.
Mereka yang cipta masalah, bertanggungjawab melabur dalam hal ini.
Apabila pemimpin global bertemu di Paris pada tahun 2015, mereka setuju.
Antara isi utama Perjanjian Paris
termasuk sesuatu yang disebut Dana Iklim Hijau,
satu cara untuk negara kaya
membantu peralihan negara sedang membangun.
Mereka berikrar untuk berikan 100 bilion setahun menjelang 2020.
Entah bila kami akan terimanya.
Dana gagal capai sasaran,
kurang 90 bilion dolar.
Sesetengah negara kaya melabur berbilion
dalam projek tenaga bersih di seluruh Afrika,
namun mereka melabur lebih banyak dalam bahan api fosil.
Pada tahun 2020,
Perdana Menteri Britain berucap di persidangan Inggeris-Afrika.
Tiada gunanya Inggeris mengurangkan jumlah arang yang dibakar,
jika kami mempergunakan Afrika
dan mengaut keuntungan
dengan menggalakkan negara-negara Afrika guna dengan lebih banyak, bukan?
Namun kemudian, 90% daripada urus niaga tenaga
dimeterai Britain minggu itu
adalah dalam projek bahan api.
Corak itu berterusan.
China telah menjadikan teknologi angin dan solar lebih murah,
namun mereka masih melabur dalam loji arang batu.
Baru-baru ini, Amerika Syarikat melabur 9 bilion
bahan bakar fosil di seluruh dunia,
kebanyakannya di sub-Sahara Afrika.
Sementara jalan-jalan negara kaya semakin bersih,
dengan kereta jimat bahan api atau elektrik,
model-model lama pelahap bahan api ini
masih bertebaran di muka bumi.
Ia dieksport ke negara-negara seperti Nigeria,
kerana itulah kereta yang mereka mampu gunakan.
Afrika menjadi tempat pembuangan teknologi.
Walaupun Nigeria pengeluar minyak terbesar di benua ini,
beberapa kilang penapisan minyak ditutup atau tak berfungsi.
Jadi mereka mengeksport minyak mentah mereka ke seluruh dunia
dan mengimport kebanyakan bahan api dari Belanda dan Belgium.
Namun bahan yang dibakar tidak sama.
Penyiasat menemukan sampel diesel mengandungi kandungan sulfur
204 kali ganda daripada yang dibenarkan
mengikut piawai bahan api Eropah.
Banyak yang dilaburkan dalam kemusnahan di dunia.
Cabaran yang dihadapi dunia kini ialah berpindah dari sistem ketidaksamaan
kepada sistem yang lebih adil dan saksama.
Saya rasa bertanggungjawab
atas faedah minyak dan gas
juga isu-isu yang timbul termasuk perubahan iklim.
Pada tahun 1997,
Lord Browne membuat ucapan
yang mengejutkan industri minyak.
Terdapat pengaruh manusia terhadap iklim.
Dunia minyak memberi reaksi buruk
dan mengisytiharkan bahawa, dipetik, "saya bertukar pendirian."
Namun kini gergasi minyak dunia
juga mengakui yang kita perlu mencapai sifar bersih.
Mereka nampak arah angin politik bertiup.
Mereka mesti menyumbang penyelesaian,
bukan berharap perkataan "maaf" boleh kekalkan kedudukan saham.
Kebanyakan syarikat ada pilihan.
Namun secara keseluruhannya, syarikat minyak ini memilih
minyak.
Sumber diperbaharu merangkumi kurang daripada 1% daripada pelaburan mereka.
Satu laporan menganggarkan pada tahun 2030,
kebanyakan gergasi minyak dunia
akan mengeluarkan lebih banyak minyak berbanding hari ini.
Sementara syarikat swasta pernah menguasai dunia minyak,
syarikat milik kerajaan kini mengeluarkan separuh minyak dan gas dunia
dan kebanyakan ekonomi mereka bergantung kepadanya.
Negara yang ekonominya bergantung kepada minyak
berdepan cabaran sebenar.
Pengeluaran mereka lebih murah berbanding lain,
jadi mereka mungkin jadi negara terakhir
yang akan keluar daripada industri ini.
Ekonomi dunia yang bernilai 88 trilion dolar
adalah berdasarkan sistem tenaga
dan minyak memainkan peranan utama.
Peralihan tenaga lain ambil masa berabad. Ini sepatutnya berlaku dalam 30 tahun.
Saya jangka minyak akan ada untuk masa yang lama,
namun ia akan digunakan oleh orang yang terpaksa menggunakannya.
Negara kaya yang bertanggungjawab
melepaskan jumlah karbon tertinggi
perlu menjadi negara pertama untuk bertindak.
Jadi, ada isu keadilan
dan semua orang ada di sini, namun ia tak penting.
Kita semua perlu bekerjasama, sama ada adil atau tidak.
Negara sedang membangun kata, "Kami mahu terlibat."
"Kami mahu peralihan, tapi kami perlu bantuan."
Kita tak boleh capai matlamat iklim
jika tiada akses sejagat untuk semua.
Kisah tenaga, perubahan iklim
dan pembangunan mesti sama.
30 tahun dari sekarang, dunia akan kelihatan berbeza.
Berapa banyak akan berubah dan bagaimana perbezaannya,
ia masih sukar dilihat.
Kadangkala sukar bermimpi tentang masa depan
dan cara untuk mencapainya.
Namun sistem baharu boleh dimanfaatkan.
Itulah harapan saya.
Terjemahan sari kata oleh NF Ain